**Aşteptare**

*Panait Gabriela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aşteptare

Şi-a despletit amurgul cosițele în vânt.

E linişte în inimi de frunze adormite.

O ultimă suflare coboară pământ

Şi plânge fără lacrimi prin ramuri amorțite.

Mirosul iernii -n zare pluteşte ca un vis!

Steluțe argintii se pierd în depărtare.

Alerg cu înserarea prin albul paradis

Când vântul îmi aşterne în geam mărgăritare.

S-a-mpodobit pădurea uşor de sărbătoare

Şi brazii strălucesc în noaptea aurie,

Colindă-mă în zori prin razele de soare

Topind tot universul în raze de iubire

Şi cântă-mi melodia ce încă mai răsună

Ca o poveste dulce prin țurțurii de gheață,

Când visele se pierd prin razele de lună,

In pragul dimineții am să te-aştept... o viață!